Foru Legea, zentral sindikalei eta enpresa erakundeei beren ordezkaritasunagatik transferentziak egiteko kreditu-gehigarria xedatzekoa

ZIOEN AZALPENA

Egungo inguruabarretan, beharrezkoa da zentral sindikalentzako eta enpresaburuen erakundeentzako aurrekontu-zuzkidura handitzea, haien ordezkaritasuna kontuan hartuta, esleituta dauzkaten eginkizunak betetzeko behar diren finantzabideak eduki ditzaten.

Horretarako, kreditu-gehigarri bat eman beharra dago, Nafarroako Ogasun Publikoari buruzko abenduaren 26ko 13/2007 Foru Legeko 48. artikuluan ezarritakoarekin bat. Kreditu-gehigarri hori 2016an zati batean beharko ez diren beste kreditu batzuk erabiliz finantzatuko da.

1. artikulua. Kreditu-gehigarria ematea.

528.500 euroko kreditu-gehigarria ematen da, 2016ko ekitaldian Garapen Ekonomikorako Departamentuaren beharrei erantzuteko.

Kreditu hori aurrekontuko kontu-sail hauetan aplikatuko da:

|  |  |
| --- | --- |
| 810012 81500 4819 494108 kontu-saila, Zentral sindikalentzako transferentziak, haien ordezkaritasunaren arabera | 352.334,00 euro |
| 810012 81500 4819 494113 kontu-saila, Enpresaburuen erakundeentzako transferentzia, enpresaburuen artean duten ordezkaritasunaren arabera. CEN | 176.166,00 euro |
| GUZTIRA | 528.500,00 euro |

2. artikulua. Kreditu bereziaren finantzaketa.

Kreditu berezi hau aurrekontuko kontu-sail hauen kargura finantzatuko da:

|  |  |
| --- | --- |
| 810012-81500-4819-494111 kontu-saila, Gizarte eragileentzako eta enpresa arloko eragileentzako transferentzia, haien parte-hartze instituzionalaren arabera | 350.000,00 euro |
| 950002-96200-4819-242106 kontu-saila. Enplegu Plana. Prestakuntza premietan ikertu eta planifikatzeko jardueretan parte hartzeagatiko konpentsazioa | 121.000,00 euro |
| 950002-96200-6094-241300 kontu-saila, Aplikazio informatikoak | 57.500,00 euro |
| GUZTIRA | 528.500,00 euro |

**Azken xedapen bakarra**. Indarra hartzea.

Foru lege honek Nafarroako Aldizkari Ofizialean argitaratu eta biharamunean hartuko du indarra.